וקעם עמה מרחיק ומשה נגש לערפלה דתמן האלהים ומלל יהוה עם משה למימר שמעת ית קל מלי עמה הדן דמללו עמך היטבו כל דמללו לוי יתיהב ויהי לבון דן להון למדעל מני ולמטר ית פקודי כל יומיה לבדיל יתיטב לון ולבניון לעלם נביא אקים לון מבגו אחיון כבתך ואתן מלי בפמה וימלל לון ית כל דאפקדנה ויהי גברה דלא ישמע למליו דימלל בשמי אנה אבעי מנ עמה ברן נביה דיעתד לממללה ממלל בשמי ית דלא פקדתה לממללה ודימלל בשם אלהין עורנין ויקטל נביאה ההוא ואן תימר בלבך איך אתעכם ית ממללה דלא מללה יהוה דימלל נביאה בשם יהוה לא יהי ממללה ולא ייתי הוא ממללה דלא מללה יהוה בזידנו מללה נביה לא תמור מנה אזל אמר לון עזרו לכון למשכניכון ואתה הכה קעם עמי ואמללה עמך ית כל מצותה גזריה ודיניה אד תלפנון ויעבדון בארעה דאנה יהב לון למירתנה